पाएं अपने शहर की ताज़ा ख़बरें और फ्री ई-पेपरडाउनलोड करें
शहर की 16 डिस्पेंसरी से 25 नर्सिंग स्टाफ काे एक साथ हटाए जाने के चलते अब वहां की व्यवस्था बिगड़ने लगी है। वजह, हर डिस्पेंसरी में राेजाना 200 से ज्यादा ओपीडी रहती है। साथ ही वैक्सीन लगाने का काम चल रहा है। स्टाफ कम होने से डिस्पेंसरी क्षेत्र में होम आइसोलेट काेराेना मरीजों को दवाइयां देने, निगरानी का काम प्रभावित हो रहा है।
ज्यादा गंभीर मरीज काे पीबीएम हाॅस्पिटल तक लाने की जिम्मेदारी नर्सिंग स्टाफ की है। एरिया में सर्वे का जिम्मा भी इन्हीं पर है। ऐसे में उन्हें 12 से 14 घंटे की ड्यूटी करनी पड़ रही है। हैरानी ये है कि पीबीएम हाॅस्पिटल की कई सेंटर्स में नर्सिंग स्टाफ खाली हैं। उनसे काम लेने के बजाय डिस्पेंसरियों में स्टाफ घटाया गया है। इस फैसले से नर्सिंग कर्मियाें में बेहद नाराजगी है।
नर्सिंग व पैरामेडिकल स्टाफ चार माह से सुबह आठ से रात दस बजे तक मरीजाें काे संभालने में जुटा है। उन्हें अवकाश तक नहीं मिला है। डिस्पेंसरी से स्टाफ हटाकर पीबीएम हाॅस्पिटल भेजने पर हर जगह काम प्रभावित हाे रहा है। इतना ही नहीं नर्सिंग कर्मी जब फील्ड में दवा वितरण व किसी मरीज काे आइसाेलेशन कराने जाता है ताे पुलिस कर्मियाें द्वारा अभद्र व्यवहार व चालान काटने का भी डर रहता है। पिछले कुछ दिनों में नर्सिंग स्टाफ के साथ ऐसी कई घटनाएं हो चुकी हैं।
इमरजेंसी ओटी में 40, ईएनटी में 30 का स्टाफ
पीबीएम हाॅस्पिटल में सीनियर सिटीजन सेक्शन में 10 नर्सिंग कर्मी हैं। मधुमेह विभाग में 10, ऑक्सीजन सेंटर में 15, ऑपरेशन बंद होने के बावजूद इमरजेंसी ओटी में 40 का स्टाफ है। ऐसे ही ईएनटी, स्किन व आई सेक्शन में 30 से ज्यादा नर्सिंग कर्मी हैं। इन सेक्शन में आउटडाेर अभी कम हैं। यहां से स्टाफ काे लिया जा सकता था। इतना नहीं ऑक्सीजन सेंटर में तकनीकी स्टाफ की आवश्यकता है, जबकि नर्सिंग कर्मियाें काे ड्यूटी पर लगा रखा है।
डिस्पेंसरी से ये सारा स्टाफ 24 अप्रैल काे हटाया गया था। फिर सीएमएचओ डाॅ. सुकुमार कश्यप काे व्यवस्थाओं के बारे में बताया। उनका जवाब था कि इस मामले में कलेक्टर से वार्ता करें। कलेक्टर ने जवाब दिया कि पीबीएम की व्यवस्थाओं काे देख स्टाफ डिस्पेंसरी से लगाया गया है। इसमें कुछ नहीं हाे सकता। -श्रवण कुमार वर्मा, जिलाध्यक्ष, राजस्थान राज्य नर्सेज एसोसिएशन, बीकानेर
हर बार मीटिंग में पीबीएम हॉस्पिटल की तरफ से स्टाफ की डिमांड की जाती है। कलेक्टर के आदेश पर डिस्पेंसरियों से नर्सिंग स्टाफ यहां लगाया गया है ताकि कोविड-19 को लेकर व्यवस्थाएं प्रभावित ना हों।-सुकुमार कश्यप, सीएमएचओ, बीकानेर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn